રાજયભરના તબીબી આલમમાં ચકચાર જગાવનાર બનાવની મળતી વિગત અનુસાર જામનગરની એમ.પી.શાહ મેડીકલ કોલેજમાં દર વર્ષની જેમ વર્ષ-2017 માં એપ્રિલ મહીનામાં મેડીકલ કાઉન્સીલ ઓફ ઇન્ડીયાની ટીમ દ્રારા ઇન્સપેકશન હાથ ધરવામાં આવ્યું હતું.ઇન્સપેકશન દરમ્યાન મેડીકલ કોલેજના જુદા-જુદા વિભાગોમાં થોકબંધ ક્ષતિઓ જણાતા તેમજ ચાલુ ઇન્સપેકશન દરમ્યાન ધોર બેદરકારી દાખવામાં આવતા અને ખુદ ડીન રજા પર રહ્યા હતાં.આથી એમસીઆઇની ટીમે ઇન્સપેકશનનો રીપોર્ટ વડી કચેરીને કર્યો હતો.જેના પગલે એમસીઆઇએ મેડીકલ કોલેજની પીજી વિભાગની 58 સીટ રદ કરતા ભારે ખળભળાટ મચી ગયો છે તો એમસીઆઇના આ નિર્ણયના પગલે કોલેજમાં અભ્યાસ અને પ્રેકટીસ કરતા તબીબી છાત્રોમાં ભારે ચિંતાની લાગણી ફેલાઇ છે.